Legal Document

Category: 23

Text:
6. ΑΝΑΓΚ. ΝΟΜΟΣ της 31 Οκτ./11 Νοεμ. 1935 Περί τροποποιήσεως και συμπληρώσεως του νόμου «περί συστάσεως Ελληνικού Ταπητουργικού Οργανισμού». Άρθρ.1-2.(Προστίθενται παραγρ. 4 εις το άρθρ. 1 και παραγρ. 6 εις το άρθρ. 2 του Νόμ. 4251/1929, ανωτ. αριθ. 1). Άρθρ.3.-1.Ο Ελληνικός Ταπητουργικός εξακολουθεί να απολαύη των υπό των άρθρ. 21 και 22 του νόμ. 4251 καθιερουμένων δασμολογικών απαλλαγών. 2.Η προθεσμία προς εξαγωγήν εις την αλλοδαπήν ταπήτων κατασκευασθέντων εκ νημάτων παραληφθέντων επί προσωρινή ατελεία δυνάμει των Νόμ. 3114/1934 και 4251/1929, παρατείνεται επί δύο εισέτι έτη από της ημέρας της ισχύος του  Σελ. 242 παρόντος. Η προθεσμία αύτη δύναται να παραταθή δι’ αποφάσεως του Υπουργού των Οικονομικών, δημοσιευομένης εις την Εφημερίδα της Κυβερνήσεως επί δύο έτη ακόμη από της λήξεως της δια της προηγουμένης παραγράφου καθοριζομένης. Άρθρ.4.-1.Δια Δ/τος εκδιδομένου προτάσει του Υπουργού της Εθνικής Οικονομίας δύναται να επιτραπή η εκ μέρους του Ταπητουργικού Οργανισμού δι’ ίδιον λογαριασμόν ή δια λογαριασμόν τρίτων, αγορά και μεταπώλησις ταπήτων κατασκευασθέντων εις Ταπητουργικάς Σχολάς ή εις Εργοστάσια εξομοιούμενα προς Σχολάς, εφόσον α)προορίζονται δια την Αγγλικήν αγοράν και β)εφόσον έναντι της εν λόγω εξαγωγής πρόκειται να εισαχθή συνάλλαγμα ή εμπορεύματα Αγγλικής προελεύσεως. 2.Προκειμένου περί ταπήτων περί ων η προηγουμένη παράγραφος, δύναται να επιτραπή η έγκρισις ανταλλαγής και επ’ ονόματι του Ταπητουργικού Οργανισμού. Άρθρ.5.-Προς πληρεστέραν διευκόλυνσιν της καταναλώσεως των εις Ταπητουργικάς Σχολάς, ή εις εργοστάσια εξομοιούμενα προς Σχολάς, κατασκευασθέντων ταπήτων, δύναται ο Ε.Τ. Οργανισμός να προέλθη εις αναλόγους συμφωνίας μετά της Ζαππείου Επιτροπής, ή άλλων κοινωφελούς σκοπού νομικών προσώπων δημοσίου ή ιδιωτικού δικαίου, σκοπούσας την λήψιν και εφαρμογήν μέτρων επιτρεπομένων δια την κατανάλωσιν των προϊόντων των ιδρυμάτων τούτων. Άρθρ.6.-Δια Β.Δ/τος, εκδιδομένου προτάσει του Υπουργού της Εθνικής Οικονομίας, καθορίζονται αι λεπτομέρειαι του παρόντος Νόμου, ούτινος η ισχύς άρχεται από της ημέρας της δημοσιεύσεώς του εις την Εφημερίδα της Κυβερνήσεως. 13.Ε.β.5-6 Ελληνικός Ταπητουργικός Οργανισμός